**Univerzita tretieho veku pri Trnavskej univerzite v Trnave**

**študijné programy otvárané v akademickom roku 2019/2020**

**TROJROČNÉ ŠTUDIJNÉ PROGRAMY:**

**Jazyky – začiatočník**

Počas kurzu anglického, nemeckého, francúzskeho, španielskeho alebo talianskeho jazyka sa poslucháč naučí porozumieť, hovoriť, písať a čítať v cudzom jazyku tak, aby sa dokázal jednoduchým spôsobom dorozumieť v bežných situáciách v krajinách, v ktorých sa daným jazykom hovorí.

**Jazyky - mierne pokročilý**

V kurze anglického, nemeckého a francúzskeho jazyka pre mierne pokročilých sa poslucháči zdokonalia vo všetkých jazykových zručnostiach (čítanie, počúvanie, písanie a hovorenie) a nadobudnú tak schopnosť aktívnej komunikácie v bežných situáciách s hovoriacimi v danom jazyku, resp. budú schopní porozumieť písanému textu, či používať daný jazyk v písomnom prejave.

**Dejiny umenia**

Poslucháč sa oboznámi s chronologickým prehľadom dejín kultúry, umenia a architektúry počnúc najstaršími starovekými kultúrami cez stredoveké, renesančné, barokové obdobie až po súčasnosť. Tento prehľad je zameraný tak na svetové, ako i slovenské umenie a kultúru, je obohatený o doplňujúce prednášky z problematiky pamiatkovej, muzeálnej a galerijnej práce. Okrem toho majú poslucháči možnosť navštíviť mnohé pamiatky a prezrieť si umelecké diela priamo v teréne, a to vďaka organizovaniu jednodňových či viacdňových exkurzií doma i v zahraničí.

**Psychológia**

**Právo**

Poslucháč získa vedomosti v oblasti histórie práva, trestného, ústavného a záväzkového práva. Oboznámi sa s vybranými oblasťami medzinárodného a európskeho práva. Ďalej sa dozvie o zásadách podnikania podľa Obchodného zákonníka a živnostenského zákona.

**Filozofia**

Poslucháč sa oboznámi s chronologickým prehľadom dejín filozofie počnúc najstaršími starovekými dejinami, cez stredoveké, renesančné, novoveké obdobie až po súčasnosť. Tento prehľad je zameraný tak na základné filozofické koncepty, problémy a metódy, ako aj o doplňujúce prednášky z hlavných oblastí filozofického skúmania. Súčasťou prednáškových stretnutí je diskusia s poslucháčmi.

**DVOJROČNÉ ŠTUDIJNÉ PROGRAMY:**

**Latinský jazyk a kultúra**

Štúdium sa zameriava na získavanie vedomostí z latinského jazyka a antických literatúr, mytológie a kultúry a na zachytenie poznatkov o starovekých dejinách a civilizácii. Prednášky sa  venujú dedičstvu antiky v európskej kultúre, osobitne s prihliadnutím na odraz antiky v ďalších dejinných etapách v slovenskej kultúre a literatúre. Súčasťou výučby je získanie základov latinského jazyka tak, aby bol absolvent schopný preložiť jednoduchý latinský text. Po absolvovaní získa teoretické i praktické vedomosti o antickej vzdelanosti v širších interdisciplinárnych súvislostiach a zároveň má možnosť absolvovať odborné exkurzie doma i v zahraničí.

**Starostlivosť o seniorov**

Cieľom študijného programu bude získať teoretické vedomosti a praktické zručnosti zamerané na multidisciplinárne poňatie starostlivosti o seniora. Absolventi študijného programu si rozšíria svoje poznatky v oblasti sociálno-zdravotnej starostlivosti o seniorov a budú schopní prakticky realizovať základné opatrovateľské činnosti.

**JEDNOROČNÉ ŠTUDIJNÉ PROGRAMY:**

**Základy práce s PC**

Študijný program je určený pre záujemcov, ktorí doteraz s PC nepracovali. Poslucháči sa naučia písať text na klávesnici, pracovať s myšou, vyhľadať si informácie na Internete, napísať si jednoduchý text v programe Word, zoznámia sa s obrázkovým programom Skicár a naučia sa ukladať si vlastné súbory na pamäťové zariadenia.

**Práca s PC – Základy Wordu**

Študijný program je určený pre záujemcov, ktorí chcú zvládnuť základy práce s Microsoft Word. Predpokladá sa, že poslucháči už ovládajú písanie na klávesnici a ovládanie počítača myšou. Poslucháči sa naučia formátovať text, vkladať do neho tabuľky a obrázky (prípadne iné objekty), používať štýly. Časť výučby je venovaná prepojeniu Wordu a Internetu a ďalšia časť sa venuje aj základom práce s operačným systémom (vytvorenie priečinkov, ukladanie súborov, kopírovanie, presúvanie a mazanie súborov, práca s USB kľúčom).

**Práca s PC – základy Excel, integrácia Wordu a Excelu**

Študijný program je určený pre záujemcov, ktorí chcú zvládnuť základy práce s Microsoft Excel. Poslucháči sa naučia zadávať jednoduché vzorce, používať relatívne a absolútne adresy, jednoduché funkcie, vnárať funkcie, vytvárať grafy, filtrovať údaje a používať kontingenčné tabuľky. Časť výučby je venovaná prepojeniu Wordu, Excelu a Internetu.

**Práca s PC – základy práce s obrázkami a fotografiami**

Študijný program je určený pre záujemcov, ktorí chcú zvládnuť základy práce s obrázkami a fotografiami. Úprava obrázkov a fotografií bude prebiehať v programoch Paint a GIMP. Uchádzači sa naučia preniesť fotografie z digitálneho fotoaparátu a USB kľúča do počítača, robiť výrezy z fotografií, vytvoriť si fotoknihu, jednoduché úpravy fotografií (zmena veľkosti, zmena perspektívy, otáčanie, zmena veľkosti časti fotografie, odstránenie červených očí, odstránenie vád pleti a podobne). V programe GIMP sa naučia pracovať s viacerými vrstvami a jednoduché fotomontáže.

**Spravovania vlastných financií a finančná gramotnosť**

Študijný program je určený pre tých, ktorí majú záujem vyznať sa vo vlastných financiách bez ohľadu na to, či si ich spravujú sami alebo ich správu zverujú niekomu inému. Zaoberá sa najbežnejšími problémami v oblasti financií, s ktorými sa bežní ľudia stretávajú. V úvode semestra sa budeme zaoberať témou finančnej gramotnosti, konkrétne u občanov Slovenskej republiky, aké sú ich najčastejšie chyby, kde vznikajú finančné problémy a spôsoby ako im zabrániť. pochopia princípy základných finančných produktov.

**Dobrovoľníctvo**

Cieľom študijného programu je pripraviť študentov na kvalifikovaný výkon koordinátora alebo manažéra dobrovoľníckej práce na úrovni mimovládnych organizácií, verejných organizácií alebo organizácií miestnej samosprávy.